ועדת הכספים, כנסת 20, פרוטוקול מספר 958, 2018-02-14 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אנחנו מתחילים בשינויים בתקציב לשנת 2018.

משה גפני: פנייה מספר 6, משרד הביטחון.

<שירה עמיאל: אגף התקציבים, משרד האוצר.

<שירה עמיאל: שר האוצר מבקש את אישורה של ועדת הכספים להעברת סכום של מיליארד ו-490 מיליון שקלים בהרשאה להתחייב לסעיף 15, משרד הביטחון.

<שירה עמיאל: כל ההסברים יינתנו בוועדה הרלוונטית.

משה גפני: ראיתי שאתם רוצים לשנות את הדרך הזאת ורוצים בהלוואה.

משה גפני: על כל פנים, אני מבקש שהתהליך יהיה כמו שהוא קיים עד היום אלא אם כן אנחנו נחליט בהסכמה לשנות.

משה גפני: האישור של ועדת הכספים הוא אישור מחויב המציאות מכיוון שאנחנו מאשרים גם את התקציב וברגע שיש שינויים במשרד הביטחון, נכון שהפירוט נמצא בוועדה המשותפת אבל כל זה צריך להיות מאושר בוועדת הכספים.

משה גפני: שיר, יש בעיות עם העניין הזה מבחינת הנוהל שלנו?

<שיר שפר: לא.

משה גפני: מי בעד אישור פנייה מספר 6?

משה גפני: מי נגד?

משה גפני: מי נמנע?

משה גפני: בעד הפנייה – פה אחד

משה גפני: הפנייה אושרה.

משה גפני: תודה רבה.